Държавен вестник, бр. 18, 2015 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  18
Предвид горното за одобряването на ПУП –  
ИПР, е налице основание по чл. 134, ал. 2, т. 2 
и ал. 1, т. 1 във връзка с ал. 2 ЗУТ.
Планът за регулация е изработен върху 
действаща кадастрална карта, с което е спазено 
изискването на чл. 115, ал. 1 и 2 ЗУТ.
С изработения проект се изменят границите 
на УПИ ХІV-168, което се състои в поставянето 
им в съответствие с имотните такива на поземлен 
имот с идентификатор 44063.6207.168 и разделя-
нето на същия по искане на собственика му на 
два урегулирани поземлени имота.
Изменението на действащия план за за-
строяване се налага във връзка с промяната 
на регулацията и по искане на собственика на 
УПИ – предмет на изменението.
Предвид горното е доказано основанието за 
одобряване на ПУП – ИПРЗ, по чл. 134, ал. 2, 
т. 6 във връзка с чл. 15, ал. 1, изр. 2 и ал. 3 
ЗУТ – съгласие на всички собственици на имоти 
по чл. 131, ал. 2, т. 1 ЗУТ.
С изменение на ПР за УПИ ХІV-168 по имот-
ните граници на поземлен имот с идентификатор 
44063.6207.168 се изменят и общите му регулаци-
онни граници със съседните УПИ Х-169, УПИ 
ХІ-292, УПИ ХІІІ-167, УПИ ХІV-141 и УПИ ХV-142. 
Останалите регулационни граници на тези имоти 
не се изменят, не се поставят в съответствие с 
имотните такива и същите не се отреждат за 
имотите по кадастралната карта.
Изменението на плана за регулация се състои 
в изменение на улична регулация при о.т. 117А 
с оглед нейното уширение с цел осигуряване на 
лице (изход) към улица на новообразуваните УПИ 
в съответствие с чл. 14, ал. 3, т. 1 и ал. 4 ЗУТ.
Предвид горното е доказано основанието за 
одобряване на ИПР по чл. 134, ал. 2 във връзка с 
ал. 1, т. 1 и чл. 14, ал. 3, т. 1 и ал. 4 ЗУТ относно 
изменението на уличната регулация.
Предвиденото с проекта урегулиране на улица 
е мероприятие от публичен характер съгласно 
чл. 21, ал. 1 ЗОС, поради което компетентен 
да одобри проекта за ПУП в случая на основа-
ние чл. 21, ал. 7 ЗОС е Столичният общински 
съвет. Проектното решение е целесъобразно и 
отговаря на изискванията на чл. 108, ал. 5 ЗУТ.
По действащия ОУП на СО имотът – предмет 
на плана, попада в устройствена зона „Жилищна 
зона с преобладаващо малкоетажно застрояване“ 
(Жм). Предвиденото застрояване на жилищни 
сгради е допустимо в тази устройствена зона 
съгласно приложението към чл. 3, ал. 2 ЗУЗСО. 
Показателите на застрояване, отразени в матри-
цата върху плана, отговарят на предвидените в 
ОУП на СО.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
С плана за застрояване се предвижда 3-етажно 
ниско като характер и свободностоящо като начин 
застрояване. Планът се одобрява при спазване 
изискванията на чл. 31, ал. 1 ЗУТ по отношение 
изискуемите разстояния на жилищни сгради до 
вътрешните граници на УПИ.
Предвид горното с проекта за план за за-
строяване не се допускат намалени разстояния 
към съседни имоти и/или сгради, включително 
през улица.
Проектът е изработен при спазване изисква-
нията на Наредба № 8 от 2001 г. за обема и съ-
държанието на устройствените схеми и планове.
Изпълнени са изискванията в мотивирано-
то предписание за съгласуване на проекта със 
„Софийска вода“ – АД, и „ЧЕЗ Разпределение 
България“ – АД.
Спазено е изискването на чл. 19, ал. 4 ЗУЗСО, 
което се установява от представеното заснемане 
и експертна оценка на дървесната растителност, 
заверена от дирекция „Зелена система“ – СО.
На основание чл. 21, ал. 1, т. 11 ЗМСМА и 
чл. 21, ал. 7 ЗОС, чл. 136, ал. 1 във връзка с чл. 134, 
ал. 1, т. 1 и ал. 2, чл. 134, ал. 2, т. 6, чл. 15, ал. 1, 
изр. 2 и ал. 3, чл. 14, ал. 3, т. 1 и ал. 4, чл. 31, 
ал. 1, чл. 103, ал. 4 и чл. 104, ал. 1, изр. 2 ЗУТ, 
т. 4 от приложението към чл. 3, ал. 2 ЗУЗСО и 
протокол на ОЕСУТ № ЕС-Г-69 от 23.09.2014 г., 
т. 8, Столичният общински съвет реши:
Одобрява проект за:
1. Изменение на план за регулация на местност 
Врана – Лозен – Триъгълника, кв. 17. Измене-
ние на план за улична регулация при о.т. 117А. 
Изменение на границите на УПИ: Х-169, ХІ-
292, ХІІІ-167, XV-142 и XІV-141. Създаване на 
нови УПИ: XVІ-168, XVІІ-168, кв. 17, местност 
Врана – Лозен – Триъгълника, по кафявите и 
зелените линии, цифри и зачертавания съгласно 
приложения проект.
2. Изменение на план за застрояване на 
новосъздадени УПИ: XVІ-168, XVІІ-168, кв. 17, 
местност Врана – Лозен – Триъгълника, съгласно 
приложения проект.
Въз основа на одобрения план за застрояване 
не може да се издава виза за проектиране, да се 
одобрява (съгласува) инвестиционен проект или 
да се издава разрешение за строеж с допускане 
на намалени разстояния към съседни имоти и/
или сгради, включително през улица.
Решението и одобреният проект на подробен 
устройствен план да се публикуват на интернет 
страницата на Столична община – Направление 
„Архитектура и градоустройство“ (sofia-agk.com), 
на основание чл. 129, ал. 5 ЗУТ.
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда 
на чл. 215, ал. 4 ЗУТ пред Административния 
съд – София-град, в 30-дневен срок от съобща-
ването.
Жалбите се подават в район „Панчарево“ и се 
изпращат в Административния съд – София-град, 
от отдел „Правен“ на Направление „Архитектура 
и градоустройство“ на Столична община.
Председател:  
Е. Герджиков
1372
РЕШЕНИЕ № 15 
от 22 януари 2015 г.
В изпълнение предвижданията на общия 
устройствен план на Столична община е под-
готвено задание за проектиране на територията 
на м. Кв. Абдовица.